
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02629/2013-04
09.04.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.04.2014. године, донела је

О Д Л У К У

о акредитацији студијског програма
докторских студија
Утврђује се да УНИВЕРЗИТЕТ У КРАГУЈЕВЦУ – ФАКУЛТЕТ ТЕХНИЧКИХ НАУКА – ЧАЧАК са седиштем у  DOCVARIABLE ConvertString(Adresa,1,5) \* MERGEFORMAT СВЕТОГ САВЕ 65,  DOCVARIABLE ConvertString(Sediste,1,5) \* MERGEFORMAT ЧАЧАК, ПИБ:  DOCVARIABLE PIB \* MERGEFORMAT 101123484, Матични број: 07181779,  испуњава прописане стандарде за акредитацију студијског програма: докторске студије – МЕХАТРОНИКА као интердисциплинарне студије и то за упис 5 (пет) студената у седишту Установе за извођење на српском језику.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У КРАГУЈЕВЦУ – ФАКУЛТЕТ ТЕХНИЧКИХ НАУКА – ЧАЧАК са седиштем у  DOCVARIABLE ConvertString(Adresa,1,5) \* MERGEFORMAT СВЕТОГ САВЕ 65,  DOCVARIABLE ConvertString(Sediste,1,5) \* MERGEFORMAT ЧАЧАК, је дана 18.12.2013. године поднела захтев за акредитацију студијског програма докторске студије – МЕХАТРОНИКА као интердисциплинарне студије под бројем 612-00-02629/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У КРАГУЈЕВЦУ – ФАКУЛТЕТ ТЕХНИЧКИХ НАУКА – ЧАЧАК и предлог одлуке, достављени су Комисији за акредитацију и проверу квалитета.
Студијски програм припада интердисциплинарним студијама у области машинско инжењерство и електротехничко и рачунарско инжењерство што је у складу са законом и листом области коју је утврдио  Национални савет. Назив дипломе ДОКТОР НАУКА – МЕХАТРОНИКЕ је у складу са листом звања коју је утврдио Национални савет, а дужина студија 3 године, 180 бодова, је у складу са законом.

Програм је прихваћен од стране ННВ 10.07.2013. године, и од стране Сената Универзитета у Крагујевцу 26.09.2013. године.  

Високошколска установа доказује своју спремност за извођење докторских студија на основу показатеља који се односе на научноистраживачки рад. 

На Факултету техничких наука Универзитета у Крагујевцу од оснивања је дипломирало 4.251 студент. Одбрањено је 134 магистарске тезе и 63 докторске дисертације. 

Број публикација у међународним часописима са листе ресорног министарства за науку (последњих 10 година) је задовољавајући 279. Укупан број наставника на студијском програму је 47. Установа реализује значајан број научно-истраживачких пројеката (37).   

Укупно 80 наставника и сарадника је укључено у научноистраживачкие пројекте а са Факултета 52. 
Установа остварује међународну сарадњу са већим бројем иностраних универзитета (14) и домаћих центара, укупно 31. 

Установа има план научноистраживачког рада. Установа је приложила решење о акредитацији установе као научноистраживачке организације. 

На основу показатеља који се односе на научноистраживачки рад: број одбрањених теза у протекле 3 године 13, објављених  публикација у оквиру дисертација 35, број научноистраживачких пројеката 31, број наставног особља укљученог у пројекте 52 установа је компетентна да реализује докторске студје. Листа наставника у сталном радном односу који су били ментори у изради доктората 6 доказује спремност установе за извођење докторских студија.
Објављени радови су: М20-96, М30-73, М40-4, М50-20, М60-54, М70-2, М80-5 и М90-1. Укупно 256.

Структура студијског програма одговара захтевима стандарда и садржи све законом предвиђене елементе. Установа има податке о студијском програму на сајту установе. 

Сврха је јасно дефинисана, у складу са задацима установе и обезбеђује стицање прописаних компетенција.

Циљеви јасно формулисани, у складу са задацима установе и да ли укључују стицање компетенција и вештина. Циљеви студијског програма докторских студија су усклађени са савременим правцима развоја одговарајуће научне дисциплине у свету.

Савладавањем програма студенти стичу прописане опште и предметно специфичне способности. Компетенције  су у складу са структуром и садржајем студијског програма,  прецизно описане и усклађене са исходима. Сви подаци су дати на сајту: www.ftn.kg.ac.rs

Структура курикулума обухвата распоред предмета по семестрима и детаљан опис предмета. На последњој години докторских студија активну наставу чини само студијски истраживачки рад. Поштоване су препоруке о броју и распореду часва активне наставе на студијском програму.
Активна настава на I години је 20 часова недељно или 600 часова годишње при чему су предавања 10,5 часова недељно и СИР 9,5 часова недељно.  На II години активна настава је 20 часова недељно или 600 часова годишње при чему су предавања 5 часова недељно и СИР 15 часова недељно. На III години је 20 часова недељно СИР 20 или 600 часова годишње. Укупно предавања је 30 часова или 25%.

Изборност је 50%. Оптерећење наставника на програму је 0,76 часова недељно а стални наставници држе 82,94% наставе. 

Оптерећење наставника на Установи је 5,11 часова недељно а сарадника 8,31 часа недељно. Наставници са пуним радним временом држе 82,59% наставе
На студијском програму ангажовано је 18 наставника и то: 15 стално запослена, 

и 3 по уговору, од којих је 10 ментора. Од 10 наставника по угоору 7 су гостујући професори. У курикулуму наведено је 7 предмета, 1 обавезан и 6 изборних који се бирају са листе од 19 предмет. Дисертација обухвата 92 бода без предмета или 51,11%.

Списак ментора:

1. Алекса М. Маричић, проф. емеритус
2. Снежана М. Драгичевић, редовни професор
3. Слоборан Р. Ђукић, редовни професор
4. Бранка А. Јордовић, редовни професор
5. Небојша С. Митровић, редовни професор
6. Предраг Б. Петровић, редовни професор
7. Бранислав А. Боровац, редовни професор
8. Звонимир С. Југовић, редовни професор
9. Александар С. Пеулић,   ванредни професор
10. Златан Н. Шошкић, ванредни професор
Број ЕСПБ предвиђен за тезу и предмете који су у непосредној функцији израде тезе већи од 50% од укупног броја ЕСПБ.

Докторант на основу садржаја и структуре курикулума, стечених научних сазнања и усвојене научне мотоде као и захтева  за израду докторске дисертације, оспособљен је за самосталан научно истраживачки рад.

Програм је целовит и свеобухватан, нуди најновија  сазнања и усаглашен је са другим програмима на истој установи и са 4 иностране установе.  

Дефинисани су услови уписа, број студената који се уписује на студијски програм је усклађен са просторним кадровским и другим могућностима установе. Предвиђено је да се на студијски програм упише 5 студента на прву годину или укупно 15 студената.

Број студената је 5 на првој години што је у складу са бројем наставника који могу да буду ментори. 

Студенти полагањем испита стичу одређени број ЕСПБ бодова који се утврђују за сваки предмет према оптерећењу студената и према јединственој методологији.
Дефинисани услови који дефинишу процедуре везане за реализацију  докторске дисертације, и оцену њене научне вредности, усклађени са захтевима из одговарајућег поља. Установа има Правилник институције о оцени докторске дисертације.  Остварени научни доприноси оцењују према броју научних публикација, што је регулисано општим актом Универзитета у Крагујевцу и у складу је са стандардима.  
Број наставника oдговара потребама програма у складу са стандардима. Испуњен је услов  да најмање половина од укупног броја наставника који учествују у извођењу наставе на студијском програму докторских студија буде ангажована са пуним радним односом. Такође је испуњен услов да 50% наставника буде укњучено у научноистраживачке пројекте. 

На основу  приложених референци и листе предмета на којима су наставници ангажовани следи да су наставници  компетентани за предмете које изводе, наставници испуњавају стандарде за дато научно односно уметничко поље. 
Предложени наставници имају радове објављене у научним часописима са SCI листе. Број предложених ментора може да покрије планирани број студената на студијском програму. Компетенције ментора одговарају стандадрима у оквиру датог научног односно уметничког поља. 

Број компетентних наставника 18, а посебно ментора 10 обезбеђује оспособљавање студената докторских студија за самостални научни рад.

За извођење студијског програма обезбеђен је одговарајући простор за извођење наставе, одговарајући лабораторијски простор неопходан за експериментални рад и опрема базирана на савременим информационо-комуникационим технологијама.
Простор на Установи за студијски програм је 884 м2. Наведена је опрема за студијски програм од 77 јединица. Установа има 40 рачунара.

Установа обезбеђује коришћење библиотечког фонда у обиму потребном за остварење програма докторских студија. Студенти докторских студија имају приступ базама података које су неопходне за израду докторских дисертација и за научноистраживачки рад.

Установа је приложила: План и буџет предвиђен за реализацију научноистраживачког рада, Уговоре о сарадњи са са другим високошколским установама и акредитованим институтима и међународним организацијама, као и  Прилог о доступним базама података и библиотечким ресурсима. 
Установа редовно прати квалитет студијског програма кроз периодичну спољашњу и унутрашњу проверу.

Установа периодично преиспитује и унапређује стратегију обезбеђења квалитета. Установа је приложила све услове за спровођење самовредновања.  Установа је формирала Комисију за квалитет од 3 члана из редова наставника.     
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У КРАГУЈЕВЦУ – ФАКУЛТЕТ ТЕХНИЧКИХ НАУКА – ЧАЧАК за студијски програм докторске студије – МЕХАТРОНИКА као интердисциплинарне студије испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

